شارو بەرلېن و پایته‌ختو ئه‌ڵمانیاینە، به‌ ڕاپیمایۍ گۆشه‌گیری سەرو ڕابەرو گەلوو کورڎی عه‌بدوڵا ئۆجالانی، كه‌ ماوەو نزیك بە ٣ ساڵان حیچ زانیاریېۋە جە بارەشۊ نیا، شه‌رمه‌سار كریا.
جە ڕاپیماکەیەنە داوا جە ڕێكوزیاکا مافو مرۆڤی، ڕایگرڎی میان نەتەوەیی كریا، دمایی به‌ بێده‌نگیشا ۋەران ۋەر به‌ مامه‌ڵه‌و ده‌وڵه‌تو توركی بارا و ۋه‌رپرسیاری ۋېشا جابەجۍ کەرا.
لاو ۋېشۊ حسێن یڵماز، هامسه‌رۆكو ئه‌نجومه‌نو كورڎسانیا ئازاڎی ئەرەیاۋناش، گۆشه‌گیری دژ بە ڕابەرو گه‌لوو كورڎی، عه‌بدوڵا ئۆجالانی، تەنیا دژوو گه‌لوو كورڎی نیا، به‌ڵکم جە دژوو گه‌لا ۋەرکەوتی میامینیچا. ۋاتیچش: سیاسه‌ته‌ دووڕوانەکەو ده‌وڵه‌تا ئه‌وروپایچ شه‌رمه‌سار کەرمۍ.
جە ڕاپیماکەینە، كه‌ تا برانده‌نبورگه‌ر ۋه‌رده‌وام بۍ، دروشمه‌كۍ ئازاڎیی پۍ ئۆجالانی ۋچیېۋە.
شتوتگارت
شارو شتوتگارتو ئه‌ڵمانیاینە، گۆشه‌گیری سه‌رو ڕابەرو گه‌لوو كورڎی، عه‌بدوڵا ئۆجالانی، به‌ گلېرۊبیەیۍ شەرمەسار کریا و چنەشەنە دروشمه‌كۍ "بۍ سه‌رۆكی ژیای مەبۊ"، "ئازاڎیی ڕابه‌ر ئاپۆی ئازاڎیی ئێمه‌ن‌" و "بژیۋۊ سه‌رۆك ئاپۆ"ی ۋچیېۋە.
هاموەخت جە ئەرەیاۋنېۋەنە، بێده‌نگی سی پی تی ۋەران ۋەر بە گۆشه‌گیری ئیمراڵی شه‌رمه‌سار كریا و تەئکیدیچ کریاۋە، مشۊم خېرا عه‌بدوڵا ئۆجالان ئازاڎ کریۊ. ۋەڵۍ ئانەینە گلېرۊبیەکەی دمایش پنەبۍ، یاڎو گەشمەرڎا مدرامانو ڕۊچۍ مەرڎەی ١٤و ته‌مووزو ساڵەو ١٩٨٢ به‌رزراگیریا.
گراز
جە شارو گرازی نه‌مسای، كوردستانیۍ و دۆسا کورڎی جە گلېرۊبیەیېنە ناڕه‌زاییشا ۋەران ۋەر بە گۆشه‌گیری سه‌رو ڕابەرو گه‌لوو كورڎی، عه‌بدوڵا ئۆجالانی بەربڕی.
جە گلېرۊبیەکەینە دروشمه‌كۍ ئازاڎیی پۍ ئۆجالانی ۋچیېۋە، سه‌رنج وزیا سەرو ئا نامە هه‌ڕه‌شه‌ئامێزا‌، كه‌ دیارنیا جە لایەنو كێوه‌ پۍ عه‌بدوڵا ئۆجالانی ئامېنۍ، حەرپاسە بانگه‌واز پۍ به‌شڎاریكەرڎەی چا گلېرۊبیا و ڕاپیمایانە كریا، كه‌ پۍ یاڎکەرڎەیۊ گەشمەرڎا ١٤و ته‌مووزی و ١٠٠ه‌مین ساڵڕۊو په‌یماننامه‌و لۆزانی ملاڕاۋە.
چالاكییه‌كه‌ به‌ دروشمەو " بژیۋۊ سه‌رۆك ئاپۆ" دمایش پنە ئاما.
پاریس
شارو پاریسو پایته‌خو فه‌ڕه‌نساینە، كورڎسانیۍ دژ بە گۆشه‌گیری ئیمراڵی و هجومە کۊکوشیەکا، دروشمەو "ئازاڎیی پۍ عه‌بدوڵا ئۆجالانی، قه‌وارۍ‌ پۍ كورڎسان"یشا ۋاتۊ.
چا چالاكییه‌نە با‌نگه‌واز پۍ به‌شڎاریکەرڎەی چا ڕاپیماینە کریا، كه‌ قەرارا ڕۊو ٢٢ۍ ته‌مووزی شارو لۆزانینە ئه‌نجام بڎریۊ.
لاو ۋېشۊ‌ موراد جه‌یلان، ئه‌نڎامو ده‌سه‌ی ڕاۋەبەری كه‌جه‌ده‌كه‌-ئه‌وروپای ئەرەیاۋناش، ئی گۆشه‌گیرییه‌ و سەرو ڕابەرو گه‌لوو كورڎی، عه‌بدوڵا ئۆجالانی قبوڵ مەکەرمۍ و تا ئا وەختەی زانیاری جە بارەو عه‌بدوڵا ئۆجالانیۊ هۊرگېرمۍ، مېڎانەکانە بیمۍ.
چالاكییه‌كه‌، کە چنەشەنە سەڎان هامۋڵاتیۍ کورڎې بەشڎارېبێنۍ به‌ دروشمەو "ئازاڎیی پۍ عه‌بدوڵا ئۆجالانی"، دمایش پنە ئاما.
هـ . ش
